Fort Lauderdale, Florida

Fort Lauderdale, konocata kom la "Venezia di Amerika," esas urbo en la komtio Broward, en Florida, Usa. Ol surnomizesis "Fort Liquordale" pro sua atmosfero. Segun la demografiala kontado di 2020, ol havis 182 760 habitanti, kontre 165 521 habitanti en 2010, e 152 397 habitanti en 2000. Lua tota surfaco esas 94,01 km², equivalanta a 36,3 mi², di qui 89,58 km² o 34,59 mi² esas lando e la cetera esas aquo. Konstruktita en 1838 ed enkorpigita unesmafoye en 1911, Fort Lauderdale nomesis pro serio di fuorti konstruktita dum la duesma milito kontre le Seminole. La fuorti baptesis homajanta mayoro William Lauderdale (1782–1838), fratulo de lietnanto-kolonelo James Lauderdale. Geografio La reliefo di Fort Lauderdale esas plana, adjacanta l'Oceano Atlantiko. Fore lua rivo konstruktesis de uzita bandaji l'artificala rifo Osborne, qua divenis ekologiala dizastro pro la nilona kordi qui kunligis la bandaji subisis korodo, e kande eventas tempesti ed uragani, l'ondi jetas li en la plaji. La klimato dil urbo esas tropikala pluvoza (Af segun la klimatala klasifikuro da Köppen). La mezavalora temperaturi varias poke dum la yaro. Omnayare, de la 1ma di junio til la 30ma di novembro eventas la uragana sezono. L'uragani frapas l'urbo precipue dum septembro ed oktobro. L'uragano Katrina frapis l'urbo severe en 2005. La mezavalora yarala pluvo-quanto esas 1579,4 mm, e la maxim pluvoza monato esas junio, kun mezavalore 258,1 mm. Demografio Segun la demografiala kontado di 2000, esis 152 397 homi, 68 468 hemanari, e 33 001 familii qui rezidis en la urbo. La denseso di habitantaro esis 1 854,4/km² (4 803,1/mi²). Esis 80 862 domi kun mezvalora denseso di 984.0/km² (2 548,5/mi²). Segun raso, esis 64.27% Blanki, 28.88% Negri od Afrikan-Usani, 0.23% indijeni Amerikana, 1.03% Aziani, 0.05% Pacifik-insulani, 1.76% de altra rasi, e 3.79% de du o plura rasi, e 9.45% de la habitantaro esis Hispan-Usani o Latin-Amerikani de irga raso. Esis 68 468 hemanari di qui 19.6% havis pueri od adolecanti evanta min kam 18 yari en la domo, 32.2% esis mariajita e habitis kune; en 11.5% muliero sen spozulo esis la domo-chefo, e 51.8% esis ne-familii. En 40.3% de omna hemanari vivis unika sola individuo, e 11.7% habitesis da singla individuo evanta 65 yari o pluse. La mezvalora grandeso po hemanaro esis 2.14 e la mezvalora grandeso po familio esis 2.97 personi. La procento di habitanti segun evo esis: 19.4% evanta min kam 18 yari, 7.7% de 18 til 24 yari, 32.8% de 25 til 44 yari, 24.8% de 45 til 64 yari, e 15.3% evanta 65 yari o pluse. La mezvalora evo esis 39 yari. Po singla 100 mulieri esis 110.0 viri. Po singla 100 mulieri evanta 18 yari o pluse esis 111.1 viri. La mezvalora revenuo po hemanaro en la urbo esis US$ 37 887, e la mezvalora revenuo po familio esis US$ 46 175. La mezvalora revenuo por la viri esis US$ 34 478 kontre US$ 27 230 por la mulieri. La revenuo per capita por la urbo esis US$ 27 798. Vivis sub povreso-lineo 17.7% de la habitantaro 13.8% de la familii, inkluzite 29.0% ek omna habitantaro evante min kam 18 yari, e 11.1% ek omna habitantaro evante 65 yari o pluse. Transporto Existas ferovoyala lineo longa de 114 km, qua trairas Fort Lauderdale e ligas ol a Miami e West Palm Beach. Fratala urbi Referi